CELEX: 32014R0217
Language: lt
Date: 2014-03-07 00:00:00
Title: 2014 m. kovo 7 d. Komisijos reglamentas (ES) Nr. 217/2014, kuriuo dėl salmonelių kiaulių skerdenose iš dalies keičiamas Reglamentas (EB) Nr. 2073/2005  Tekstas svarbus EEE

8.3.2014   
            
            
               LT
            
            
               Europos Sąjungos oficialusis leidinys
            
            
               L 69/93
            
         
      KOMISIJOS REGLAMENTAS (ES) Nr. 217/2014
   2014 m. kovo 7 d.
   kuriuo dėl salmonelių kiaulių skerdenose iš dalies keičiamas Reglamentas (EB) Nr. 2073/2005
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 852/2004 dėl maisto produktų higienos (1), ypač į jo 4 straipsnio 4 dalį,
   kadangi:
   
               (1)
            
            
               Komisijos reglamentu (EB) Nr. 2073/2005 (2) nustatyti tam tikrų mikroorganizmų mikrobiologiniai kriterijai bei bendrųjų ir specialiųjų higienos reikalavimų, nurodytų Reglamento (EB) Nr. 852/2004 4 straipsnyje, įgyvendinimo taisyklės, kurių turi laikytis maisto ūkio subjektai, visų pirma proceso higienos kriterijus dėl salmonelių kiaulių skerdenose, kuriuo siekiama kontroliuoti užteršimą skerdimo metu;
            
         
               (2)
            
            
               Europos maisto saugos tarnyba (toliau – EMST) 2011 m. spalio 3 d. priėmė mokslinę nuomonę dėl mėsos (kiaulienos) tikrinimu nustatytino pavojaus visuomenės sveikatai (3), kurioje teigiama, kad salmonelės kelia didelę su kiaulienos vartojimu susijusią riziką visuomenės sveikatai, ir rekomenduojama kiaulių skerdenų užteršimo salmonelėmis prevencija. Be to, EMST rekomenduoja sugriežtinti proceso higienos kriterijų dėl salmonelių kiaulių skerdenose;
            
         
               (3)
            
            
               siekiant sumažinti salmonelių paplitimą kiaulių skerdenose, higienos kontrolė skerdimo metu turėtų būti sugriežtinta remiantis 2014 m. kovo 7 d. Komisijos reglamento (ES) Nr. 218/2014, kuriuo iš dalies keičiami Europos Parlamento ir Tarybos reglamentų (EB) Nr. 853/2004 ir (EB) Nr. 854/2004 ir Komisijos reglamento (EB) Nr. 2074/2005 priedai (4), nuostatomis, ir todėl reikėtų mažinti mėginių, kurių rezultatai teigiami, skaičių;
            
         
               (4)
            
            
               šiame reglamente nustatyti reikalavimai susiję su dabartinės maisto ūkio subjektų praktikos adaptavimu. Todėl tikslinga leisti atidėti šio reglamento taikymą;
            
         
               (5)
            
            
               todėl Reglamentas (EB) Nr. 2073/2005 turėtų būti atitinkamai iš dalies pakeistas;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir nei Europos Parlamentas, nei Taryba joms neprieštarauja,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2073/2005 I priedo 2 skyriaus 2.1.4 eilutė pakeičiama taip:
   
      
                  
                              „2.1.4.
                           
                           
                              Kiaulių skerdenos
                           
                        
               
                  
                     Salmonella
                  
               
               
                  50 (5)
               
               
                  3 (6)
               
               
                  Nėra ištirtame plote, tenkančiame skerdenai
               
               
                  EN/ISO 6579
               
               
                  Skerdenos po išdorojimo, tačiau prieš atšaldymą
               
               
                  Skerdimo higienos gerinimas ir proceso kontrolės, gyvūnų kilmės ir biologinio saugumo priemonių kilmės ūkiuose peržiūra“
               
            
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
   Jis taikomas nuo 2014 m. birželio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 7 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 226, 2004 6 25, p. 3.
   
      (2)  OL L 338, 2005 12 22, p. 1.
   
      (3)  2011 m. EMST leidinys, 9(10):2351.
   
      (4)  Žr. šio Oficialiojo leidinio p. 95.